Israelmusthear - Moses en sy Kusitiese Vrou
E-Boek: Moses en sy Kusitiese Vrou
Een van die ander kenmerke van hierdie einde van die Eindtyd is die gevaar van misleiding. Ek haal weereens hierdie paar verse aan uit:
Nou word dit sonder meer aanvaar dat Moses se vrou swart was omdat sy 'n Kusiet genoem word. In die dae van die Bybel was dit dikwels die gebruik om 'n persoon te noem volgens die land waar hy of sy vandaan gekom het, en nie volgens die ras wat hy verteenwoordig het nie.
Uit Númeri 32:33 en Josua 13:24-32, sien ons dat die land aan die Ooste van die Jordaan aan die twee stamme van Israel, naamlik Gad en Ruben en die halwe stam van Manasse gegee is. Op enige goeie Bybel kaart van daardie tyd sal ons sien dat daardie gebied bekend gestaan het as die vlaktes van Moab.
Kom ons begin by Moses:
In Númeri 12:6-8 lees ons:
6 Toe sê Hy: Hoor tog my woord. As julle profeet van die HERE is, sal Ek deur 'n gesig My aan hom bekend maak, deur 'n droom sal Ek met hom spreek.
7 So is dit nie met my kneg Moses nie; in my hele huis is hy getrou.
8 Mond tot mond spreek Ek met hom, en deur aanskouing en nie deur duister woorde nie; en hy sien die verskyning van die HERE. Waarom het julle dan nie gevrees om teen my kneg, teen Moses te spreek nie?
Moses was die man met wie God van aangesig tot aangesig gespreek het. Hy was by uitstek 'n tipe van Christus. Hy het reeds in Egipteland al God se stem geken en geweet van God se Verlossingsplan in Christus Jesus.
Kom ons kyk na die volgende gedeelte uit:
24 Deur die geloof het Moses, toe hy grootgeword het, geweier om die seun van Farao se dogter genoem te word,
25 omdat hy verkies het om liewer sleg behandel te word saam met die volk van God as om 'n tyd lank die genot van die sonde te hê,
26 en die smaad van Christus groter rykdom geag het as die skatte van Egipte, want hy het uitgesien na die beloning.
27 Deur die geloof het hy Egipte verlaat sonder om die toorn van die koning te vrees, want hy het volgehou soos een wat die Onsienlike sien.
Dit is ook Moses wat vir Israel aangaande Christus gesê het:
"'n PROFEET uit jou midde, uit jou broers, soos ek is, sal die HERE jou God vir jou verwek; na Hom moet julle luister - - - - - - ".
Lees ook: Heb. 11:18; Joh. 1:21,25,45; Hand. 3:22; Hand. 7:37.
Moses het ook die man geword deur wie God sy wette aan Israel bekend gemaak het, waaronder ook die wet teen die trou met ander nasies. Kan u uself voorstel dat hierdie man wat so van aangesig tot aangesig met God verkeer het en van mond tot mond met God gespreek het, in so 'n belangrike saak soos bloedvermenging God se wette sou oortree het? As hy so geneigd was kon hy maklik vir hom 'n Egiptiese meisie geneem het. Maar hy het die smaad van Christus groter rykdom geag as al die skatte van Egipte.
Moses se Skoonvader:
Sy naam was Réhuel in Exodus 2:18, en as Jetro in Exodus 3:1 aangegee.
In Exodus 2:16, word hy die priester van Midian genoem. Midian was 'n afstammeling van Abraham by Ketura, die vrou wat hy na Sara se dood geneem het.
Lees Génesis 25:1-2.
Dit word so sonder meer aanvaar dat Ketura gekleurd was, sonder enige grond daarvoor. Abraham, die geloofsheld en vriend van God, het na God se stem geluister en sy ordening, sy gebooie, sy insettinge en wette onderhou - (Gén. 26:5). Sou hy wat so streng was dat sy seun Isak nie oor die kleurgrens gaan nie, nou self God se wette aangaande segregasie verbreek? Is dit nie meer redelik en Skriftuurlik om te glo dat Ketura ook 'n Hebreër, of ten minste 'n Semiet was nie?
In Génesis 9:26 sê Noag dat God die God van Sem genoem sou word, hy sê nie dat God die God van Jafet of van Gam genoem sou word nie. Diegene wat God dien sou dus uit Sem uit kom, en Réhuel was "die priester van Midian" - (Ex. 2:16).
Die naam Réhuel beteken "vriend van God", 'n ware aanbidder van die Lewende God, daar is teoloë wat hom van dieselfde kaliber reken as Job en Melgisédek. Dit word deur Exodus 18 bevestig waar ons lees dat Jetro (of Réhuel) vir Moses kom besoek het waar Moses by die berg van God met die laer van Israel gestaan het. Jetro was verheug oor alles wat die HERE aan Farao en die Egiptenaars terwille van Israel gedoen het en dat die HERE vir Israel verlos het - (Ex. 18:8).
Daarop het Jetro, Moses se skoonvader, 'n brandoffer en slagoffers geneem tot eer van God. En Aäron en al die oudstes van Israel het gekom om saam met Moses se skoonvader brood te eet voor die aangesig van God.
Hieruit kan ons sien dat Jetro geen heiden was nie. As Sippóra, sy dogter, swart was, soos beweer word omdat sy 'n Kusiet genoem was, dan moes Jetro ook swart gewees het, en dus 'n heiden, en nie een van die heidense nasies van daardie tyd het die God van Israel geken nie. Maar hierdie man het nie net die God van Israel geken nie, maar was ook nog 'n Priester van Hom en het aan Hom geoffer, en Aäron, die Hoëpriester van Israel en al die oudstes van Israel het saam met hom brood geëet voor die aangesig van die HERE.
Verderaan in Exodus 18 lees ons hoedat Jetro vir Moses goeie raad gegee het hoe om die administrasie van Israel te behartig en die las vir homself te verlig deur:
Moses het na sy skoonvader se raad geluister en daardie aanstellings gemaak.
U kan dus sien dat Sippóra geen Kusiet was in die sin dat sy 'n swarte, of heiden was nie. Dit is dus 'n verskriklike dwaling met verreikende implikasies om vir ons te sê "lees Númeri 12" met die bedoeling om dit te gebruik om vir ons te sê dat daar Skriftuurlik niks verkeerd is vir ons Blankes om oor die kleurgrens te trou nie.
Dit is dus 'n onvergeeflike misleiding om sulke name soos RUT en MOSES SE KUSITIESE VROU te gebruik om ons in hierdie tyd in 'n gemoedstoestand in te druk waarin ons die gelykstelling van rasse en ondertrouery moet aanvaar. Die geskiedenis bewys vir ons dat daar geen gelykheid van rasse is nie, en ons kan nie in hierdie volgende beslissende paar jare wat voorlê verander wat die geskiedenis gedurende duisende jare nie kon regkry nie. Nee, hierdie hele hedendaagse trant in beide die politiek en die Godsdiens is die misleiding waarvan ons Here Jesus ons gewaarsku het wat net voor sy wederkoms sou kom.
Lees weer: Matthéüs 24:4-5,11,24.
Hierdie misleiding is deel van die sataniese aanslag teen die Blanke Protestantse Nasie om hulle hul identiteit te ontneem. In my boeke "Die Verlore Tien Stamme van Israel" en "Apartheid: Wat sê die Skrif?" toon ek aan uit die Skrif dat hierdie Blanke Protestantse Nasies van die Weste en hulle nakomeling die letterlike afstammeling van die sogenaamde Verlore Tien Stamme van Israel is.
Lees asseblief in u Bybel die volgende skrifte om vir u te laat sien hoe gesteld God daarop is dat sy volk hulle bloed suiwer moet hou:
Ex. 19:5-6; Deut. 7:6-8; Deut. 32:8-9; Esra 9:1-4,11-13; Neh. 9:1-3,7,13-14; Neh. 10:30; Neh. 13:3,23-31.
(Waar die woord "heilig" hier voorkom, beteken dit "afgesonder"). Ek kan hierdie Skrifture nog baie verder uitbrei. Lees bogenoemde twee boeke.
Wanneer ons die Bybel reg lees, sal ons sien dat God hierdie volk en hulle nakomelinge bestem het om onder Hom die leiers te wees onder die volkere van die wêreld, ook tot die behoud en beswil van laasgenoemde. Wanneer ons na die verlede kyk (tot op 1945) sal ons sien dat waar die Blanke toe nog die leierskap in die wêreld gehad het, was daar orde en genoeg om te eet vir die nie-blanke nasies onder hulle beheer.
Na 1945 met die onttrekking van die Blanke Nasies uit hierdie gebiede, het daar hongersnood, tirannie en onderdrukking gevolg. Die Kommunisme wat na wêreldoorheersing streef, propageer met alle mag die gelykmaking ideologie. Die duiwel wat hulle inspireer, weet dat wanneer die Blanke Protestantse Nasies geëlimineer of geneutraliseer deur verbastering is, sal hulle maklik hierdie nie-blanke nasies kan oorrompel, oorheers en verslaaf.
Dit is dus met die uiterste ontsteltenis wanneer ek in hierdie tyd die uitsprake van ons leiers hoor wat propageer dat:
"Indien die Afrikaner wil oorleef, sal hy 'n politieke styl moet aanleer wat hom in staat sal stel om met ander bevolkingsgroepe dialoog te voer en nie namens hulle nie maar saam oor die toekoms van Suid-Afrika te besluit" –
(Dr. Gerrit Viljoen voor die Rapportryerskorps in Pretoria, volgens DIE BEELD van 26 September 1979).
Hierdie abdikasie is 'n uitvloeisel van ons onkunde aangaande die Skrif, en ons onbekeerdheid as 'n Nasie. Daar is net een oplossing en dit is 'n waaragtige bekering tot God en die herontdekking van ons identiteit.